pythainlp/thai-wiki-dataset-v3 huggingface dataset:
โทนี เบนเนต

โทนี เบนเนต (Tony Bennett) เกิดเมื่อวันที่ 3 สิงหาคม ค.ศ. 1926 เป็นนักร้องชาวอเมริกัน ในแนวป็อป สแตนดาร์ดและแจ๊ส
เขาโตในนิวยอร์กซิตี เริ่มฝึกร้องเพลงตั้งแต่ยังเด็ก เขาเข้าเป็นทหารราบให้กับกองทัพอเมริกัน ในสงครามโลกครั้งที่สอง ในภาคพื้นยุโรป หลังจากนั้นเขาได้พัฒนาเทคนิคการร้องเพลง ได้เซ็นสัญญากับโคลัมเบียเรคอร์ดส  และมีเพลงที่ได้รับความนิยมอันดับ 1 ชื่อ "Because of You" ในปี 1951 เขายังมีเพลงฮิตอีกหลายเพลง อย่างเช่น "Rags to Riches" ในต้นทศวรรษ 1950 เบนเนตได้เริ่มเร้องเพลงแจ๊ส เขาประสบความสำเร็จสูงสุดในช่วงปลายทศวรรษ 1950 กับอัลบั้มอย่างเช่น The Beat of My Heart และ Basie Swings, Bennett Sings ต่อมาในปี 1962 เขาบันทึกเสียงเพลงที่ถือเป็นเพลงประจำตัวเขาคือ "I Left My Heart in San Francisco" อาชีพเขาอยู่ในขาลงเมื่อเข้าสู่ยุคดนตรีร็อก
เบนเนต กลับมาในช่วงปลายทศวรรษ 1980 และ 1990 มีอัลบั้มยอดขายระดับแผ่นเสียงทองคำอีกครั้ง เขาได้รับการชมเชยในผลงานเพลงและการแสดงคอนเสิร์ตในทศวรรษ 2000 เบนเนตได้รับรางวัลแกรมมี่ 20 ครั้ง (รวมรางวัลศิลปินผู้ประสบความสำเร็จตลอดช่วงชีวิต), ได้รับ 2 รางวัลเอมมี และได้รับเกียรติบันทึกชื่อเป็น NEA Jazz Master และ Kennedy Center Honoree เขายังเป็นผู้ก่อตั้ง Frank Sinatra School of the Arts ในย่านแอสตอเรีย ของเทศมณฑลควีนส์ นครนิวยอร์ก เขามียอดขายมากกว่า 50 ล้านชุด เบนเนตยังสนใจเป็นจิตรกร มีผลงานภายใต้ชื่อ Benedetto มีผลงานสู่สาธารณะในหลายสถาบัน
เมื่อวันที่ 21 กรกฎาคม ค.ศ. 2023 เบนเนตเสียชีวิตที่บ้านของเขา ในนครนิวยอร์กซึ่งเป็นบ้านเกิด ในวัย 96 ปี หลังจากป่วยด้วยโรคอัลไซเมอร์มานานกว่า 7 ปี ก่อนวันเกิดอายุครบ 97 ปี เพียงสองสัปดาห์
== อ้างอิง ==
นักร้องอเมริกัน
ผู้ที่ได้รับรางวัลแกรมมี
ศิลปินสังกัดโคลัมเบียเรเคิดส์
ศิลปินสังกัดเอ็มจีเอ็มเรเคิดส์
ศิลปินสังกัดคองคอร์ดเรเคิดส์
ผู้ที่ได้รับรางวัลเอมมี
บุคคลจากควีนส์
ผู้เขียนอัตชีวประวัติชาวอเมริกัน
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
นอร์เทิร์นเทร์ริทอรี

นอร์เทิร์นเทร์ริทอรี (Northern Territory) เป็นดินแดนหนึ่งของประเทศออสเตรเลีย กินเนื้อที่ทางตอนเหนือและตอนกลางของทวีป มีเมืองดาร์วิน เป็นเมืองหลวง เนื้อที่ส่วนใหญ่แห้งแล้ง มีพื้นที่เกษตรกรรมเพียงร้อยละ 10 ภูมิอากาศไม่เหมาะแก่การเพาะปลูก แต่เป็นแหล่งผลิตเหล้าไวน์ชั้นเยี่ยม สภาพอากาศ มี 2 ฤดูคือฤดูฝนกับฤดูร้อน มีอากาศแบบเมดิเตอร์เรเนียน
== อ้างอิง ==
== แหล่งข้อมูลอื่น ==
Northern Territory Government of Australia
รัฐและดินแดนของประเทศออสเตรเลีย
รัฐและดินแดนที่ก่อตั้งในปี พ.ศ. 2454
ซิดนีย์ พอยเทียร์

เซอร์ ซิดนีย์ พอยเทียร์, KBE  (20 กุมภาพันธ์ พ.ศ. 2470 – 6 มกราคม พ.ศ. 2565) (Sidney Poitier) อดีตนักแสดงชาวอเมริกัน-บาฮามาส และเจ้าของรางวัลออสการ์ รางวัลบาฟต้า รางวัลลูกโลกทองคำ และรางวัลแกรมมี  ได้ชื่อว่าเป็นนักแสดงแอฟริกันอเมริกันคนแรกที่ได้รับการเสนอชื่อเข้าชิงรางวัลออสการ์ในสาขานักแสดงนำ ในปี ค.ศ. 1958 จากเรื่อง The Defiant Ones และได้รับการเสนอชื่ออีกครั้งในปี ค.ศ. 1963 จากเรื่อง Lilies of the Field และได้รับรางวัล
ซิดนีย์ พอยเทียร์ ยังคงมีผลงานแสดงจนถึงปัจจุบัน ระยะหลังหันไปเป็นผู้กำกับภาพยนตร์ และนักเขียน และได้รับการแต่งตั้งเป็นทูตบาฮามาส ประจำประเทศญี่ปุ่น และประจำองค์การยูเนสโก  ได้รับพระราชทานเครื่องราชอิสริยาภรณ์ Knight Commander (KBE) จากสมเด็จพระราชินีนาถเอลิซาเบธที่ 2 แห่งสหราชอาณาจักร
ซิดนีย์ พอยเทียร์ มีลูกสาวชื่อ ซิดนีย์ ทาเมีย พอยเทียร์ (ภาษาอังกฤษสะกดว่า Sydney Tamiia Poitier หรือ Sydney Poitier)
== แหล่งข้อมูลอื่น ==
Official publisher web page 
นักแสดงอเมริกัน
ผู้กำกับภาพยนตร์ชาวอเมริกัน
ชาวอเมริกันเชื้อสายบาฮามาส
นักการทูตชาวอเมริกัน
นักแสดงนำชายยอดเยี่ยม รางวัลออสการ์
ชาวอเมริกันเชื้อสายแอฟริกา
ผู้ได้รับอิสริยาภรณ์เหรียญแห่งอิสรภาพของประธานาธิบดี
บุคคลจากไมแอมี
ผู้เขียนอัตชีวประวัติชาวอเมริกัน
เซอร์
วาเนสซา คาร์ลตัน

วาเนสซา ลี คาร์ลตัน (Vanessa Lee Carlton) เกิดเมื่อวันที่ 16 สิงหาคม ค.ศ. 1980 เป็นนักร้องชาวอเมริกันแนวร็อก/ป็อป เป็นนักแต่งเพลง และนักเปียโน เชื้อสายรัสเซียและสแกนดินาเวีย เธอมีผลงานซิงเกิลดังที่เป็นที่รู้จักอย่าง "A Thousand Miles" กับผลงานอัลบั้มเปิดตัว Be Not Nobody ที่ออกวางขาย 30 เมษายน ค.ศ. 2002 มียอดขายระดับแผ่นเสียงทองคำขาวในสหรัฐอเมริกา
ผลงานอัลบั้มชุดที่ 2 ชื่อ Harmonium ออกวางขายวันที่ 9 พฤศจิกายน ค.ศ. 2004 เข้าชาร์ตบิลบอร์ด 200 ในสัปดาห์แรกที่อันดับ 33 และขายได้กว่า 179,000 ชุด ณ เดือนกุมภาพันธ์ ค.ศ. 2006 มีซิงเกิล "White Houses" เข้าชาร์ทบิลบอร์ดฮ็อต 100 สูงสุดที่อันดับ 86
อัลบั้มที่ 3 ของเธอชื่อ Heroes & Thieves วางขาย 9 ตุลาคม ค.ศ. 2007 ภายใต้สังกัด The Inc./Universal Motown record labels
== อ้างอิง ==
นักร้องอเมริกันที่มีความหลากหลายทางเพศ
บุคคลจากรัฐเพนซิลเวเนีย
เวตเวตเวต

เวตเวตเวต (Wet Wet Wet) เป็นวงดนตรีป็อปร็อคชาวสกอต ก่อตั้งวงในทศวรรษ 1980 มีผลงานเพลงอันดับ 1 ที่โด่งดังทั่วโลกอย่างเพลง "Love Is All Around" วงประกอบด้วยสมาชิกคือ มาร์ตี เพลโลว์ (ร้องนำ), ทอมมี คันนิงแฮม (กลอง และร้อง), กรีม คลาร์ก (เบส และร้อง) และ นีล มิตเชลล์ (คีย์บอร์ด และร้อง) และสมาชิกคนที่ 5 อย่างไม่เป็นทางการคือ กรีม ดัฟฟิน (กีตาร์ลีด และร้อง) ที่อยู่กับพวกเขามาตั้งแต่ปี 1983
กลุ่มดนตรีสัญชาติสกอตแลนด์
ศิลปินสังกัดลอนดอนเรเคิดส์
กลุ่มดนตรีที่ก่อตั้งในปี พ.ศ. 2525
กลุ่มดนตรีป็อปร็อกสหราชอาณาจักร
กลุ่มดนตรีโซลสหราชอาณาจักร
โทรี เอมอส

โทรี เอมอส (Tori Amos) เกิดเมื่อวันที่ 22 สิงหาคม ค.ศ. 1963 เป็นนักร้อง-นักแต่งเพลง นักเปียโน ชาวอเมริกัน เธอแต่งงานกับซาวด์เอนจิเนียร์ชาวอังกฤษที่ชื่อ มาร์ก ฮอว์ลีย์ มีลูกสาวด้วยกัน 1 คน ชื่อ Natashya "Tash" Lórien Hawley เกิดวันที่ 5 กันยายน ค.ศ. 2000
เอมอสเป็นนักร้อง-นักแต่งเพลงแถวหน้าในช่วงต้นทศวรรษ 1990 เธอยังเป็นบุคคลสำคัญในช่วงแรกของอาชีพเธอในฐานะ หนึ่งในศิลปินแนวอัลเทอร์เนทีฟร็อก ที่ใช้เปียโนเป็นเครื่องดนตรีหลัก เธอมีผลงานเพลงบีบคั้นอารมณ์ ที่มีมุมมองเกี่ยวกับเรื่องเพศ ศาสนา และโศกนาฏกรรม ซิงเกิ้ลที่ติดอันดับบนตารางชาร์ตเช่นเพลง  "Crucify", "Silent All These Years", "Cornflake Girl", "Caught a Lite Sneeze", "Professional Widow", "Spark", และ "A Sorta Fairytale," ที่ถือว่าเป็นซิงเกิ้ลที่ประสบความสำเร็จที่สุดในสหรัฐอเมริกาของเธอ จนบัดนี้ และจากข้อมูลปี 2005 เธอมียอดขายมากกว่า 12 ล้านชุดทั่วโลก
== อ้างอิง ==
นักร้องอเมริกัน
ศิลปินสังกัดอีพิกเรเคิดส์
ศิลปินสังกัดแอตแลนติกเรเคิดส์
ชาวอเมริกันเชื้อสายชนพื้นเมืองอเมริกัน
ศิลปินสังกัดไอแลนด์เรเคิดส์
บุคคลจากรัฐนอร์ทแคโรไลนา
นักดนตรีออลเทอร์นาทิฟร็อกชาวอเมริกัน
เซโรโทนิน

เซโรโทนิน (serotonin ) (5-hydroxytryptamine, or 5-HT) เป็นสารสื่อประสาทที่มีโครงสร้างทางเคมีเป็นโมโนอะมีน (monoamine neurotransmitter) พบมากในระบบทางเดินอาหารของสัตว์ (gastrointestinal tract of animals) และประมาณ 80-90% ของปริมาณเซโรโทนินรวมในร่างกายมนุษย์พบใน enterochromaffin cells ซึ่งเป็นเซลล์ในทางเดินอาหาร (gut) ซึ่งทำหน้าที่ในการควบคุมการเคลื่อนไหวของทางเดินอาหาร  ส่วนเซโรโทนินในร่างกายอีก 10-20% นั้น ถูกสังเคราะห์ในระบบประสาทส่วนกลางจากเซลล์ประสาทที่สามารถสร้างเซโรโทนินได้ (serotonergic
แคร์รี-แอนน์ มอสส์

แคร์รี-แอนน์ มอสส์ (Carrie-Anne Moss; เกิด 21 สิงหาคม ค.ศ. 1967) นักแสดงหญิงชาวแคนาดา มีผลงานการแสดงทั้งทางภาพยนตร์และละครโทรทัศน์ โดยเธอมีชื่อเสียงในระดับนานาชาติจากการรับบท "ทรินิตี" ซึ่งเป็นตัวละครหลักในชุดภาพยนตร์ เดอะ เมทริกซ์ ทั้ง 4 ภาค และมีผลงานที่ประสบความสำเร็จในภาพยนตร์เรื่องอื่นๆเช่น มีเมนโต ภาพหลอนซ่อนรอยมรณะ (2000) ที่ทำให้เธอได้รับรางวัลอินดิเพนเดนต์สปิริตอะวอดส์ สาขานักแสดงสมทบหญิงยอดเยี่ยม, หวานนัก..รักช็อคโกแลต (2000), ซัสเปกต์ ซีโร่ เจาะจิตล่าโคตรอำมหิต (2004), ดิสเทอร์เบีย จ้อง หลอน...ซ่อนเงื่อนผวา (2007), เมืองห่าผี เรฟเวเลชั่น (2012) และ กู๊ดบาย ตายไม่ดี (2017) นอกจากนี้เธอยังมีผลงานทางละครโทรทัศน์จากการรับบท "เจรี โฮการ์ท" ในละครชุดของมาร์เวลทางเน็ตฟลิกซ์ถึง 4 เรื่อง ได้แก่ เจสซิก้า โจนส์, แดร์เดวิล, ไอรอน ฟิสต์ และเป็นนักแสดงรับเชิญใน เดอะ ดีเฟนเดอร์ส
==ประวัติ==
แคร์รี-แอนน์ มอสส์ เกิดที่เมืองเบอร์นาบีย์ รัฐบริติชโคลัมเบีย ประเทศแคนาดา เป็นลูกสาวของบาร์บาราและเมลวิน มอสส์ เธอมีพี่ชาย 1 คน โดยในวัยเด็กเธออาศัยอยู่กับมารดาและพี่ชายที่เมืองแวนคูเวอร์ แม่ของเธอตั้งชื่อให้เธอตามชื่อเพลง Carrie Anne ของวง "เดอะฮอลลีส์" ซึ่งเป็นวงดนตรีแนวป็อปร็อคชื่อดังของประเทศอังกฤษ โดยเพลงดังกล่าวถูกเผยแพร่ในเดือน พฤษภาคม ค.ศ.1967 หรือ 3 เดือนก่อนเธอเกิด และได้รับความนิยมในทวีปอเมริกาอย่างมากจนถึงขนาดติดอันดับที่ 9 ในบิลบอร์ดฮอต 100 จากความโด่งดังของเพลงนี้ทำให้ บาร์บารา แม่ของเธอนำชื่อเพลงนี้มาตั้งเป็นชื่อลูกสาว
เธอศึกษาวิชาการแสดงที่เมืองพาซาดีนา แคลิฟอร์เนีย และทำงานเป็นนางแบบและต้องย้ายไปทำงานที่ญี่ปุ่นและสเปน
แคร์รี-แอนน์ เริ่มงานแสดงขณะใช้ชีวิตอยู่ในสเปน โดยรับบทเล็กๆ ในภาพยนตร์ซีรีส์ ก่อนจะย้ายกลับมาอยู่ที่แคลิฟอร์เนีย  เริ่มประสบความสำเร็จในอาชีพการแสดงหลังจากรับบท ทรินิตี ตัวเอกจากภาพยนตร์ The Matrix ของพี่น้องวาชอฟสกี คู่กับคีนู รีฟส์ และลอว์เรนซ์ ฟิชเบิร์น  และได้แสดงภาคต่อ The Matrix Reloaded, The Matrix Revolutions และให้เสียงพากย์ใน ดิ แอนิเมทริคซ์
ในปี 2001 แคร์รี-แอนน์ มอสส์ได้รับรางวัล Independent Spirit Award นักแสดงสมทบหญิงยอดเยี่ยม จากภาพยนตร์เรื่อง มีเม็นโต
== อ้างอิง ==
== แหล่งข้อมูลอื่น ==
นักแสดงแคนาดา
บุคคลจากแวนคูเวอร์
ฮิวโก วีฟวิง

ฮิวโก วอลเลซ วีฟวิง (Hugo Wallace Weaving) เป็นนักแสดง , โปร์ดิวเซอร์ , นักเขียนบท และผู้กำกับชาวออสเตรเลีย มีชื่อเสียงจากภาพยนตร์ไตรภาคเดอะ เมทริกซ์ของพี่น้องวาซอสกี  ไตรภาคเดอะลอร์ดออฟเดอะริงส์ของปีเตอร์ แจ็คสัน ภาพยนตร์แนวอาชกรรม V for Vendetta และ โยฮัน สมิท / เรดสกัล จากภาพยน์แนวซุปเปอร์ฮีโร่  อเวนเจอร์ที่ 1 และเขามีหลานสาวที่เป็นนักแสดงเช่นเดียวกันชื่อว่า ซามาร่า วิฟวิง อีกด้วย
ฮิวโก วีฟวิง เกิดที่ไนจีเรีย จากครอบครัวชาวอังกฤษ เติบโดที่แอฟริกาใต้และสหราชอาณาจักร และใช้ชีวิตในออสเตรเลียตั้งแต่อายุ 16 ปี วิฟวิงเริ่มงานแสดงตั้งแต่อายุ 24 ปี โดยรับบทเล็กในภาพยนตร์ซีรีส์ของออสเตรเลีย เริ่มมีชื่อเสียงเป็นที่รู้จักจากบทเกย์นักเต้นคาบาเรต์ ในภาพยนตร์เรื่อง Priscilla, Queen of the Desert ที่เป็นภาพยนตร์ฮิตไปทั่วโลก แสดงร่วมกับเทอร์เรนซ์ สแตมพ์ และกาย เพียร์ซ
ฮิวโก วีฟวิง มีชื่อเสียงยิ่งขึ้นจากการรับบท เอเจนต์สมิธ ในภาพยนตร์เดอะ เมทริกซ์ เดอะ เมทริกซ์ รีโหลดเดด และเดอะ เมทริกซ์ เรฟโวลูชั่นส์ และบท เอลรอนด์ ในอภินิหารแหวนครองพิภพ, ศึกหอคอยคู่กู้พิภพ และมหาสงครามชิงพิภพ รวมถึงเคยมีผลงานด้านการพากย์เสียง เมกะทรอน ในภาพยนตร์ชุด ทรานส์ฟอร์มเมอร์ส ภาค 1 ถึงภาค 3 อีกด้วย
ด้านชีวิตรักของวีฟวิง เขาได้คบหาดูใจกับสาวนอกวงการชาวอเมริกันชื่อว่า "แคทรีน่า กรีนวู้ด" เมื่อปี 1984 จนถึงปัจจุบัน และมีบุตรด้วยการ 2 คนคือ "แฮร์รี ไมเคิล วีฟวิง" (เกิดเมื่อปี 1989) และ "ฮอลลี่ คริสติน่า วีฟวิง" (เกิดเมื่อปี 1993) ทั้งคู่ไม่ได้จดทะเบียนสมรสแต่อย่างใด นอกจากนี้แฮรรี บุตรชายของเขาเป็นนักแสดงเช่นเดียวกันเหมือนพ่อของเขา และใช้ชื่อวงการใช้นานสกุลฝั่นแม่ของเขาว่า "แฮร์รี กรีนวู้ด" และฮอลลี่ บุตรสาวของเขาก็เป็นนางแบบสาวของวิกตอเรียส์ซีเคร็ต และเพื่อนชนิดของนักแสดงสาวชื่อดังอย่าง แอลล์ แฟงนิง และ แอนนาโซเฟีย ร็อบ อีกด้วย
== แหล่งข้อมูลอื่น ==
Hugo Weaving at the National Film and Sound Archive 
นักแสดงออสเตรเลีย
บุคคลจากเมลเบิร์น
บุคคลจากซิดนีย์
สถานีรถไฟปากคลองสาน

สถานีรถไฟปากคลองสาน ในอดีตเป็นสถานีต้นทางของทางรถไฟสายแม่กลอง ตั้งอยู่บริเวณตลาดปากคลองสาน เขตคลองสาน เดิมมีทางรถไฟเชื่อมกับท่าแพขนานยนต์ เพื่อใช้ขนส่งขบวนรถ และหัวรถจักรไปซ่อมบำรุงทีสถานีรถไฟบางกอกน้อย หรือสถานีรถไฟมักกะสัน 
สถานีรถไฟปากคลองสานเปิดให้ประชาชนใช้งานตั้งแต่วันที่ 4 มกราคม ร.ศ. 123 (พ.ศ. 2447)  โดยพระบาทสมเด็จพระมงกุฎเกล้าเจ้าอยู่หัว ขณะนั้นทรงเป็นสมเด็จพระบรมโอรสาธิราชสยามมกุฎราชกุมาร เสด็จพระราชดำเนินแทนพระองค์ ทรงเปิดเส้นทางปากคลองสาน-มหาชัย เมื่อวันที่ 29 ธันวาคม ร.ศ. 123 (พ.ศ. 2447)  และพระบาทสมเด็จพระจุลจอมเกล้าเจ้าอยู่หัว ทรงเคยเสด็จพระราชดำเนินประทับรถไฟพระที่นั่ง ผ่านทางรถไฟสายนี้เมื่อวันที่ 18 มีนาคม ร.ศ. 124 (พ.ศ. 2448) เพื่อทรงทำพิธีเปิดถนนถวาย ตำบลท่าฉลอม อำเภอเมืองสมุทรสาคร จังหวัดสมุทรสาคร
สถานีรถไฟปากคลองสานหยุดการใช้งานมาตั้งแต่วันที่ 1 มกราคม พ.ศ. 2504 สืบเนื่องจากมติคณะรัฐมนตรีเมื่อวันที่ 24 พฤศจิกายน พ.ศ. 2502 ในรัฐบาลจอมพลสฤษดิ์ ธนะรัชต์  ที่ให้ยกเลิกเส้นทางช่วงปากคลองสาน- โดยรางรถไฟยังคงอยู่ แต่ราดยางมะตอยทับไว้ใต้พื้นถนน กลายเป็นถนนเจริญรัถ ส่วนตัวอาคารสถานีได้ถูกรื้อถอนไปแล้ว
== ดูเพิ่ม ==
ขุดกรุ : ตามรอยเส้นทางรถไฟช่วงคลองสาน - วัดสิงห์
==อ้างอิง==
==แหล่งข้อมูลอื่น==
สิ้นสุดในปี พ.ศ. 2504
สถานีรถไฟ สายแม่กลอง
ปากคลองสาน
ปากคลองสาน
มหาวิหารเวเซอแล

มหาวิหารนักบุญมารีย์ชาวมักดาลาแห่งเวเซอแล (Basilique Sainte-Marie-Madeleine de Vézelay) เป็นบาซิลิกา ในอดีตเดิมเป็นแอบบีย์ของคณะเบเนดิกตินและอารามกลูว์นี (Cluniac) ตั้งอยู่ที่เวเซอแล จังหวัดอียอน แคว้นบูร์กอญ-ฟร็องช์-กงเต ประเทศฝรั่งเศส ตัวสิ่งก่อสร้างประกอบด้วยการตกแต่งที่ซับซ้อนด้วยรูปสลักเสลาด้านหน้า, เหนือประตูทางเข้า และหัวเสาที่ถือกันว่าเป็นงานฝีมือชั้นเอกของสถาปัตยกรรมและศิลปะโรมาเนสก์ของบูร์กอญ แม้ว่าบางส่วนของงานศิลปะจะถูกทำลายไปในระหว่างการปฏิวัติฝรั่งเศส
มหาวิหารเวเซอแลและเนินในบริเวณเวเซอแล ได้รับการขึ้นทะเบียนเป็นแหล่งมรดกโลกโดยยูเนสโกเมื่อ พ.ศ. 2522
== อ้างอิง ==
== แหล่งข้อมูลอื่น ==
แหล่งมรดกโลกในประเทศฝรั่งเศส
แหล่งมรดกโลกทางวัฒนธรรม
คริสต์ศาสนสถานแบบโรมาเนสก์
ศิลปะโรมาเนสก์
เวเซอแล
สิ่งก่อสร้างในคริสต์ทศวรรษ 1100
สิ่งก่อสร้างในคริสต์ศตวรรษที่ 12
สิ่งก่อสร้างในจังหวัดอียอน
อนุสรณ์สถานทางประวัติศาสตร์แห่งฝรั่งเศส
อาสนวิหารบูร์ฌ

อาสนวิหารบูร์ฌ (Cathédrale de Bourges) มีชื่อเต็มว่า อาสนวิหารนักบุญสเทเฟนแห่งบูร์ฌ (Cathédrale Saint-Étienne de Bourges) เป็นอาสนวิหารนิกายโรมันคาทอลิก ตั้งอยู่ที่เมืองบูร์ฌในประเทศฝรั่งเศส และเป็นอาสนวิหารประจำอัครมุขมณฑลบูร์ฌ โดยอุทิศแด่นักบุญสเทเฟน
มหาวิหารแห่งนี้ถูกสร้างด้วยความยิ่งใหญ่และกลมกลืนกันทางสถาปัตยกรรม โดยเฉพาะอย่างยิ่งในส่วนหน้าบัน รูปปั้นประดับโดยรอบ และงานกระจกสี อาสนวิหารแห่งนี้ได้ถูกละเลยมาเป็นระยะเวลายาวนาน อย่างไรก็ตาม ความสำคัญทางสถาปัตยกรรมของอาสนวิหารแห่งนี้ก็โดดเด่นไม่แพ้กับอาสนวิหารชั้นนำที่มีชื่อเสียงอื่น ๆ ในประเทศฝรั่งเศส
== ประวัติ ==
การก่อสร้างเริ่มขึ้นในปี ค.ศ. 1195 ในปีเดียวกันกับมหาวิหารชาทร์ บริเวณบริเวณร้องเพลงสวดสร้างเสร็จในปี ค.ศ. 1214, ทางเดินกลางระหว่างปี ค.ศ. 1225 ถึงปี ค.ศ. 1250 และด้านหน้าในปี ค.ศ. 1270 สถาปนิกคือ Paul-Louis Boeswillwald และนายช่างก่อสร้างใหญ่คือ Philip Berruyer อาสนวิหารนักบุญสเทเฟนแห่งบูร์ฌได้รับการเสกเมื่อวันที่ 13 พฤษภาคม ค.ศ. 1324
อาสนวิหารบูร์ฌได้ขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1862 ตั้งอยู่ใจกลางเขตเมืองประวัติศาสตร์บูร์ฌซึ่งได้รับการคุ้มครองตั้งแต่ปี ค.ศ. 1965 เป็นต้นมา และต่อมาได้ขึ้นทะเบียนเป็นแหล่งมรดกโลกของยูเนสโกในปี ค.ศ. 1992 โดยได้รับการยกย่องให้เป็นสถานที่ที่มีความสำคัญทางสถาปัตยกรรมกอทิกและสัญลักษณ์แห่งพลังของศาสนาคริสต์ในฝรั่งเศสยุคกลาง
== อ้างอิง ==
== แหล่งข้อมูลอื่น ==
คริสต์ศาสนสถานแบบกอทิก
แหล่งมรดกโลกในประเทศฝรั่งเศส
แหล่งมรดกโลกทางวัฒนธรรม
บูร์ฌ
สิ่งก่อสร้างในคริสต์ทศวรรษ 1190
สิ่งก่อสร้างในคริสต์ทศวรรษ 1270
สิ่งก่อสร้างในคริสต์ศตวรรษที่ 12
สิ่งก่อสร้างในคริสต์ศตวรรษที่ 13
สิ่งก่อสร้างในจังหวัดแชร์
อนุสรณ์สถานทางประวัติศาสตร์แห่งฝรั่งเศส
อาสนวิหารชาทร์

อาสนวิหารชาทร์ หรือ อาสนวิหารพระแม่แห่งชาทร์ (Cathédrale Notre-Dame de Chartres) เป็นอาสนวิหารโรมันคาทอลิกในเมืองชาทร์ ประเทศฝรั่งเศส ราว  ทางตะวันตกเฉียงใต้ของปารีส และเป็นอาสนวิหารของบิชอปแห่งชาทร์ ส่วนใหญ่ของอาคารสร้างขึ้นในปี 1194 ถึง 1220 โบสถ์หลังปัจจุบันเป็นหลังที่ห้าเป็นอย่างต่ำ อาสนวิหารได้รับสถานะแหล่งมรดกโลกโดยยูเนสโกซึ่งบรรยายอาสวิหารชาทร์ว่าเป็น "จุดสูงสุดของศิลปะกอธิกแบบฝรั่งเศส" สถาปัตยกรรมหลักของอาสนวิหารเปลี่ยนแปลงน้อยมากนับตั้งแต่ศตวรรษที่ 13 จึงเป็นหนึ่งในสถาปัตยกรรมจากยุคนั้นในฝรั่งเศสที่ยังคงอนุรักษ์มาถึงปัจจุบัน
== อ้างอิง ==
== แหล่งข้อมูลอื่น ==
แหล่งมรดกโลกในประเทศฝรั่งเศส
แหล่งมรดกโลกทางวัฒนธรรม
ชาทร์
สิ่งก่อสร้างในจังหวัดเออเรลัวร์
คริสต์ศาสนสถานแบบกอทิก
สิ่งก่อสร้างในคริสต์ทศวรรษ 1220
สิ่งก่อสร้างในคริสต์ศตวรรษที่ 13
อนุสรณ์สถานทางประวัติศาสตร์แห่งฝรั่งเศส
อาสนวิหารโมเดนา

อาสนวิหารแม่พระรับเกียรติยกขึ้นสวรรค์และนักบุญเจมีนีอานุส (Metropolitan Cathedral of Saint Mary of the Assumption and Saint Geminianus; Cattedrale Metropolitana di Santa Maria Assunta e San Geminiano) หรือ มหาวิหารโมเดนา (Modena Cathedral) เป็นคริสต์ศาสนสถานระดับอาสนวิหาร ตั้งอยู่ที่เมืองโมเดนาในประเทศอิตาลี และเป็นอาสนวิหารประจำอัครมุขมณฑลโรมันคาทอลิกโมเดนา-โนนันโตลา อาคารสร้างเป็นสถาปัตยกรรมแบบโรมาเนสก์
“มหาวิหารโมเดนา” ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1997
== ประวัติ ==
เดิมก่อนหน้าที่จะตัวสิ่งก่อสร้างปัจจุบันเป็นที่ตั้งของโบสถ์สองแห่งก่อนหน้านั้นที่สร้างตั้งแต่คริสต์ศตวรรษที่ 5 แต่ถูกทำลาย สิ่งก่อสร้างที่เห็นกันอยู่ในปัจจุบันเริ่มสร้างในปี ค.ศ. 1099 โดยมีนายช่างเอก (master builder) ลันฟรังโคเป็นผู้ดูแลการก่อสร้าง ตัวมหาวิหารตั้งอยู่เหนือที่เก็บศพของนักบุญเจมีนีอานุส (Saint Geminianus) ผู้เป็นนักบุญองคือุปถัมภ์เมืองโมเดนา ร่างของท่านยังคงอยู่ภายในคริพท์ของมหาวิหาร มหาวิหารปัจจุบันได้รับการสถาปนาเมื่อวันที่ 12 กรกฎาคม ค.ศ. 1184
== อ้างอิง ==
== แหล่งข้อมูลอื่น ==
The Modena Archivolt : photographs of the archivolt
แหล่งมรดกโลกในประเทศอิตาลี
สิ่งก่อสร้างในโมเดนา
อาสนวิหารในประเทศอิตาลี
ช่องสังหาร

ช่องสังหารMedieval Castle Architecture: Murder Holes(murder hole หรือ meurtrière ) เป็นช่องบนเพดานของทางเข้า
ตะกอน

ตะกอน คือ อินทรีย์วัตถุ หรือ อนินทรีย์วัตถุที่มีขนาดเล็กเช่น กรวด หิน ดิน ทราย ที่เกิดจากกระบวนการสลายตามธรรมชาติ ถูกพัดพาปะปนกับกระแสน้ำ และทับถมกันบริเวณด้านล่างที่กระแสน้ำไหลผ่าน ตะกอนมีหลายชนิดขึ้นอยู่กับสิ่งปะปนในกระแสน้ำนั้น ๆ เช่น ดิน หิน ทราย หรือตะกอนที่เป็นสารอินทรีย์ที่ย่อยสลาย ลักษณะเป็นสีคล้ำ มีความหยุ่น เรียกว่า โคลน อีกความหมายหนึ่งคือ อนุภาคที่แยกตัวออกมาจากสารละลาย เมื่อทิ้งไว้ระยะเวลาหนึ่ง เช่น น้ำผสมผงแป้ง เมื่อทิ้งไว้ระยะเวลาหนึ่ง ผงแป้งจะตกตะกอนลงสู่ด้านล่าง เห็นเป็นชั้นแป้งและน้ำอย่างชัดเจน
==ลักษณะ==
นักสมุทรศาสตร์ศึกษาตะกอนโดยการจำแนกลักษณะของตะกอนตามแหล่งที่มาดังนี้
ตะกอนที่มาจากแผ่นดิน
เป็นตะกอนที่มีจำนวนมากที่สุดซึ่งจะมีแร่ควอตซ์ (ซึ่งแร่ชนิดนี้เป็นองค์ประกอบหลักของหินแกรนิต) และดินเหนียว (เป็นส่วนที่สลายมาจากแร่เฟลด์สปาร์) เป็นองค์ประกอบหลัก โดยตะกอนเหล่านี้จะถูกพัดพาลงมหาสมุทรโดย แม่น้ำ ลำธาร การชะล้างโดยน้ำฝน และลม ในแต่ละปีจะมีตะกอนจากแผ่นดินลงสู่มหาสมุทรจำนวนประมาณ 15,000 ล้านเมตริกตัน จากการพัดพาของแม่น้ำ และ อีกประมาณ 100 ล้านเมตริกตันถูกพัดพาโดยลม ตะกอนดินเหนียว เป็นอนุภาคที่มีขนาดเล็กจะถูกพัดพาไปได้ไกล และตกลงช้า ๆ สู่พื้นมหาสมุทรในที่สุด
ตะกอนที่เกิดจากสิ่งมีชีวิต
เป็นตะกอนที่มี ซิลิกอนไดออกไซด์ หรือ (ซิลิกา) และ Calcareous เป็นองค์ประกอบหลักซึ่งสัตว์ที่อาศัยอยู่ในทะเลนั้นสามารถสกัดเอาซิลิคอน และแคลเซียม ที่ละลายอยู่ในน้ำมาสร้างเปลือกหรือโครงกระดูกของมัน ตะกอนเหล่านี้บางส่วนมาจากเปลือกหอยขนาดใหญ่ ก้อนปะการัง และสิ่งมีชีวิตที่มีผลผลิตสูงในทะเลคือพวกแพลงก์ตอน ซึ่งเมื่อชีวิตเหล่านี้ตายลงเปลือกหรือซากของมันก็จะค่อย ๆ จมลงสู่พื้น สะสมเป็นชั้นหนาที่บริเวณพื้นมหาสมุทร ตะกอนที่มาจากสิ่งมีชีวิตในทะเลนั้นจะมีปริมาณมากรองลงมาจากตะกอนที่มาจากแผ่นดิน
ตะกอนที่เกิดในทะเล ได้แก่
พวกแร่ธาตุต่าง ๆ ที่สามารถตกตะกอนโดยตรงจากน้ำทะเล ซึ่งแร่ธาตุต่าง ๆ รวมทั้งหินและตะกอนที่จมตัวอยู่ในน้ำ
อนุภาค
ศิลาวิทยา
 
Sedimentologi
รักวุ่นวายของเจ้าชายกาแฟ

รักวุ่นวายของเจ้าชายกาแฟ ( หรือ Coffee Prince) เป็นละครซีรีส์เกาหลีที่ออกอากาศทางสถานีโทรทัศน์ MBC นำแสดงโดยยุน อึนเฮ จากซีรีส์เกาหลีเรื่องดัง เจ้าหญิงวุ่นวายกับเจ้าชายเย็นชา เป็นเรื่องราวของหญิงสาวคนหนึ่งที่ปลอมตัวเข้าไปเป็นพนักงานในร้าน กาแฟของเจ้าของร้านหนุ่มสุดหล่อซึ่งก่อให้เกิดความรักขึ้นในเวลาต่อมา
ละครโทรทัศน์ช่องบริษัทกระจายเสียงและแพร่ภาพมุนฮวา‎
เทพบุตรนักบาส

เทพบุตรนักบาส หรือ Hot Shot เป็นละครซีรีส์ไต้หวันที่ออกอากาศทางสถานีโทรทัศน์ CTV โดยเนื้อเรื่องเล่าถึงการแก่งแย่ง
ชิงดีชิงเด่นและเรื่องความรักในทีมบาสของโรงเรียนแห่งหนึ่งนำแสดงโดย เจอร์รี เหยียน หรือ เจอร์รี F 4 โชว์ ลัวหรือ หลัวจื้อเสียง
รายการโทรทัศน์ไต้หวัน
กระตุกต่อมฮาอเมริกา

กระตุกต่อมฮาอเมริกา หรือ America's Funniest Home Videos (มีชื่อย่อว่า AFV) เป็นรายการที่ออกอากาศทางสถานีโทรทัศน์ ABC มานานถึง 20 ปีโดยในฤดูกาลที่ 20 ได้ออกอากาศที่อเมริกาไปแล้วตั้งแต่วันที่ 23 เมษายน ค.ศ. 2009 ส่วนฤดูกาลที่ 19 นั้นได้ออกอากาศในประเทศไทยทาง ทรูวิชั่นส์ ช่อง 20 ไปแล้วเมื่อวันที่ 24 พฤษภาคม ค.ศ. 2009 โดยเนื้อหาของรายการนั้นทางรายการจะให้ผู้ชมส่งเทปวิดีโอที่คิดว่าตลกที่สุดเข้ามายังรายการ
รายการโทรทัศน์ภาษาอังกฤษ
ภาพยนตร์ชุดทางโทรทัศน์อเมริกัน
รายการโทรทัศน์ช่องบริษัทแพร่สัญญาณอเมริกัน
วิ่งกระเตงฟัด

วิ่งกระเตงฟัด (Rob-B-Hood) เป็น ภาพยนตร์ฮ่องกง แนวตลก-แอกชั่นที่นำแสดงโดย เฉินหลง และ กู่ เทียนเล่อ โดยเป็นเรื่องราวของโจรกระจอกกลุ่มหนึ่งที่ลักพาตัวลูกชายวัยแบเบาะของมหาเศรษฐีคนหนึ่งแต่การลักพาตัวครั้งนี้ก่อให้เกิดเรื่องวุ่นๆชุลมุน ขึ้นอีกมากมาย
== แหล่งข้อมูลอื่น ==
HK cinemagic entry
เฉินหลง
ภาพยนตร์ฮ่องกง
ภาพยนตร์ที่ออกฉายในปี พ.ศ. 2549
สโมสรฟุตบอลนิวคาสเซิลยูไนเต็ดในฤดูกาล 2005–06

{|width=35% class="wikitable" style="float:right; font-size: 90%; text-align: left;"
!colspan=2|นิวคาสเซิลยูไนเต็ด ฤดูกาล 2005-06
|-
|ลีก||พรีเมียร์ลีก
|-
|ผู้จัดการทีม||แกรม ซูเนสส์  เกล็น โรเดอร์
|-
|ประธานสโมสร|| เฟรดดี เชพเพิร์ด
|-
|ตำแหน่งในลีก||อันดับ 7
|-
|ดาวซัลโวทีม||ลีก: อลัน เชียเรอร์ (10)รวม: อลัน เชียเรอร์ (14)
|-
|ผู้ชมมากที่สุด||52,327 พบ แมนเชสเตอร์ยูไนเต็ด
|-
|ผู้ชมน้อยที่สุด||50,451 พบ ชาร์ลตันแอธเลติก
|-
|เอฟเอคัพ||รอบ 6
|-
|ลีกคัพ||รอบ 4
|}
ใน ฤดูกาล 2005-06 นิวคาสเซิลยูไนเต็ดแข่งขันอยู่ในเอฟเอพรีเมียร์ลีก
== ชุดแข่งขัน ==
ชุดที่สวมในฤดูกาล 2005-06 เป็นชุดโดยอาดิดาส และผู้สนับสนุนหลักของทีมคือนอร์ทเทิร์นร็อค
{| border="0"
|
|
|}
== เหตุการณ์สำคัญ ==
15 มิถุนายน 2005: สกอตต์ พาร์คเกอร์ ย้ายมาร่วมทีมจาก เชลซี
19 มิถุนายน 2005: เอ็มเร เบโลโซกลู ย้ายมาร่วมทีมจาก อินเตอร์มิลาน
19 มิถุนายน 2005: ติม กรึล ย้ายมาร่วมทีมจาก ADO Den Haag
29 มิถุนายน 2005: เคร็ก มัวร์ ย้ายมาร่วมทีมจาก Gladbach
2 สิงหาคม 2005: ลี คลาก ย้ายมาร่วมทีมจาก ฟูแลม
26 สิงหาคม 2005: อัลเบิร์ต ลูเก ย้ายมาร่วมทีมจาก เดปอร์ติโบเดลาโกรุญญา
31 สิงหาคม 2005: ไมเคิล โอเวน ย้ายมาร่วมทีมจาก เรอัลมาดริด
== การโยกย้ายผู้เล่น ==
=== ย้ายเข้า ===
{| border="0" width="100%"
|-
|bgcolor="#FFFFFF" valign="top" align="left" width="100%"|
{| border="0" cellspacing="0" cellpadding="2"
|- bgcolor=AAD0FF
!width=20% |วันที่
!width=25% |ผู้เล่น
!width=30% |สโมสรเดิม
!width=15% |ค่าตัว
|-
| 15 มิถุนายน 2005 || สกอตต์ พาร์คเกอร์||เชลซี||£6.5 ล้าน
|-
| 19 กรกฎาคม 2005 || เอ็มเร เบโลโซกลู||อินเตอร์มิลาน||£3.8 ล้าน
|-
| 19 กรกฎาคม 2005 || ติม กรึล||ADO Den Haag||ไม่เปิดเผย
|-
| 29 กรกฎาคม 2005 || เคร็ก มัวร์||Gladbach||ฟรี
|-
| 2 สิงหาคม 2005 || ลี คลาก||ฟูแลม||ฟรี
|-
| 26 สิงหาคม 2005 || อัลเบิร์ต ลูเก||เดปอร์ติโบเดลาโกรุญญา||£9.5 ล้าน
|-
| 31 สิงหาคม 2005 || ไมเคิล โอเวน||เรอัลมาดริด||£17 ล้าน
|-
| 31 สิงหาคม 2005 || โนลแบร์โต โซลาโน||แอสตันวิลลา||£1.5 ล้าน
|}
=== ย้ายออก ===
{| border="0" width="100%"
|-
|bgcolor="#FFFFFF" valign="top" align="left" width="100%"|
{| border="0" cellspacing="0" cellpadding="2"
|- bgcolor=AAD0FF
!width=20% |วันที่
!width=25% |ผู้เล่น
!width=30% |สโมสรใหม่
!width=15% |ค่าตัว
|-
| 13 มิถุนายน 2005 || แอนดรูว์ โอไบรอัน||ปอร์ทสมัธ||£2 ล้าน
|-
| 15 มิถุนายน 2005 || โลร็องต์ โรแบร์||ปอร์ทสมัธ||ยืมตัว
|-
| 7 กรกฎาคม 2005 || เคร็ก เบลลามี่||แบล็กเบิร์น||£4.9 ล้าน
|-
| 8 กรกฎาคม 2005 || ดาร์เรน อัมโบรส||ชาร์ลตัน||ไม่เปิดเผย
|-
| 3 สิงหาคม 2005 || นิคกี บัตต์||เบอร์มิงแฮม||ยืมตัว
|-
| 23 สิงหาคม 2005 || ฮูโก วิอานา||บาเลนเซีย||ยืมตัว
|-
| 31 สิงหาคม 2005 || เจอร์แมน จีนัส||สเปอร์ส||£9 ล้าน
|-
| 31 สิงหาคม 2005 || เจมส์ มิลเนอร์||แอสตันวิลลา||ยืมตัว
|-
| 31 สิงหาคม 2005 || อลัน โอไบรอัน||Carlisle||ยืมตัว
|-
| 16 กุมภาพันธ์ 2006 || Daryl Smylie||สต็อกซ์พอร์ท||ยืมตัว
|-
| 1 มีนาคม 2006 || ฮูโก วิอานา||บาเลนเซีย||£1.7 ล้าน
|}
== ผู้เล่น ==
== การแข่งขัน ==
=== นัดกระชับมิตร ===
=== พรีเมียร์ลีก ===
=== อินเตอร์โตโต้คัพ ===
=== เอฟเอคัพ ===
=== ลีกคัพ ===
== สถิติผู้เล่น ==
== อ้างอิง ==
2005-06
ลำดับเหตุการณ์สำคัญในสามก๊ก

ลำดับเหตุการณ์สำคัญในสามก๊ก แสดงลำดับเหตุการณ์สำคัญที่ปรากฏในยุคสามก๊ก (ค.ศ. 220-280) ของประวัติศาสตร์จีน ในทางวิชาการ ยุคสามก๊กหมายถึงช่วงระยะเวลาตั้งแต่การสถาปนาวุยก๊ก (ค.ศ. 220–266) ในปี ค.ศ. 220 จนถึงการพิชิตง่อก๊ก (ค.ศ. 229–280) โดย ราชวงศ์จิ้นตะวันตก (ค.ศ. 265–316) ในปี ค.ศ. 280 อย่างไรก็ตาม นักประวัติศาสตร์จีนและคนทั่วไปจำนวนมากได้ขยายจุดเริ่มต้นของยุคสามก๊กกลับไปถึงเหตุการณ์กบฏโพกผ้าเหลืองซึ่งเกิดขึ้นในปี ค.ศ. 184 ในช่วงปลายยุคราชวงศ์ฮั่นตะวันออก (ค.ศ. 25–220)
==ทศวรรษ 180==
==ทศวรรษ 190==
==ทศวรรษ 200==
==ทศวรรษ 210==
==ทศวรรษ 220==
==ทศวรรษ 230==
==ทศวรรษ 240==
==ทศวรรษ 250==
==ทศวรรษ 260==
==ทศวรรษ 270==
==ทศวรรษ 280==
==คลังภาพ==
ไฟล์:Mapof3kingdoms.jpg|มณฑลในช่วงปลายราชวงศ์ฮั่น
ไฟล์:Warlords in 194.jpg|อาณาเขตของเหล่าขุนศึกในปี ค.ศ. 194
ไฟล์:Warlords in 199.jpg|อาณาเขตของเหล่าขุนศึกในปี ค.ศ. 199
ไฟล์:Warlords in 208.jpg|อาณาเขตของเหล่าขุนศึกในปี ค.ศ. 208
ไฟล์:Warlords in 215.jpg|อาณาเขตของเหล่าขุนศึกในปี ค.ศ. 215
ไฟล์:Cao Pi's invasions of Eastern Wu.png|การบุกง่อก๊กของโจผี (ค.ศ. 222–225)
ไฟล์:Zhuge Liang's Southern Campaign.png|การบุกลงใต้ของจูกัดเหลียง ในปี ค.ศ. 225
ไฟล์:Zhuge Liang 1st and 2nd Northern Expeditions.png|การบุกขึ้นเหนือครั้งแรกและครั้งที่สองของจูกัดเหลียง (ค.ศ. 228–229)
ไฟล์:Zhuge Liang 3rd Northern Expedition.png|การบุกขึ้นเหนือครั้งที่สามของจูกัดเหลียง ในปี ค.ศ. 229
ไฟล์:Zhuge Liang 4th and 5th Northern Expeditions.png|การบุกขึ้นเหนือครั้งที่สี่และครั้งที่ห้าของจูกัดเหลียง ในปี ค.ศ. 231 และ ค.ศ. 234
ไฟล์:China 5.jpg|ประเทศจีนในปี ค.ศ. 262
ไฟล์:Three Kingdoms.png|สามก๊กในปี ค.ศ. 262
ไฟล์:三國266.jpg|ประเทศจีนในปี ค.ศ. 266
ไฟล์:Jindestroywu in english.png|การพิชิตง่อก๊กของจิ้น ในปี ค.ศ. 280
==อ้างอิง==
==บรรณานุกรม==
==ดูเพิ่ม==
สามก๊ก
ยุคสามก๊ก
สามก๊ก